

VŠEOBECNE ZÁVäZNÉ NARIADENIE obce 1/2020

**o určení pravidiel času predaja v obchode a času prevádzky služieb na území Obce Hrabovka**

Návrh VZN vyvesený a zvesený na úradnej tabuli v obci HRABOVKA

Vyvesený dňa: 24.11.2020

Zvesený dňa: 10.12.2020

VZN schválené dňa: 10.12.2020

Uznesením Obecného zastupiteľstva v Hrabovke číslo: 39/2020

VZN plné znenie vyvesené: 15.12.2020

VZN nadobúda účinnosť dňa: 01.01.2021

Obec Hrabovka na základe samostatnej pôsobnosti podľa Čl. 68 Ústavy Slovenskej republiky a podľa § 6 ods.1 zák.č. 369/1990 Zb. o obecnom zriadení v znení neskorších predpisov vydáva

**Všeobecne záväzné nariadenie č.1/2020**

**o určení pravidiel času predaja v obchode a času prevádzky služieb na území Obce Hrabovka**

**Článok 1**

**Predmet a účel nariadenia**

1.Obecné zastupiteľstvo obce Hrabovka (ďalej len „obecné zastupiteľstvo“)na základe § 4 ods.3 písm.d), písm.i), písm.n) a § 6 ods.1 zák.č. 369/1990 Zb. o obecnom zriadení v znení neskorších predpisov schvaľuje toto všeobecne záväzné nariadenie o určení pravidiel času predaja v obchode a času prevádzky služieb na území obce Hrabovka (ďalej len „VZN“).

2. Účelom tohto VZN je upraviť podrobnosti o pravidlách určovania času predaja v obchode a času prevádzky služieb pre fyzické osoby – podnikateľov a pre právnické osoby, ktoré vykonávajú podnikateľskú činnosť na území obce Hrabovka (ďalej len „obec“) s výnimkou prevádzok, v ktorých prevádzkovú dobu schvaľuje iný orgán v zmysle osobitných predpisov1.

3. Toto VZN sa nevzťahuje na predaj a poskytovanie služieb podnikateľmi na trhovom mieste obce alebo pre príležitostné trhovisko, ktorý podlieha právnej úprave podľa samostatného všeobecne záväzného nariadenia obce.

**Článok 2**

**Základné pojmy**

Pre účely tohto VZN sa rozumie:

1.**Čas predaja v obchode a čas prevádzky služieb** ( ďalej len „prevádzkový čas“) je obcou určená , časovo ohraničená časť dňa, počas ktorej podnikateľ môže v prevádzke vykonávať hlavnú časť podnikateľskej činnosti, t.zn. v prevádzke vykonávať predaj tovaru alebo poskytovať služby.

2**. Prevádzková doba** je podnikateľom určená, časovo ohraničená časť dňa, počas ktorej je v prevádzke vykonávaná hlavná časť podnikateľskej činnosti, t.zn. vykonáva predaj tovaru alebo poskytuje služby.

3**. Neverejná - uzavretá spoločenská akcia** je akcia, ktorej účastníci sú individuálne určení, zdržujú sa v prevádzke na základe pozvania, povolenia alebo súhlasu oprávnenej osoby (podnikateľ, prevádzkovateľ, poverená osoba), pričom akcia nie je verejnosti voľne dostupná.

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1 napr. § 68a zák.č. 140/1998 Z.z. o liekoch,§ 79 ods.1 písm.f) zák.č.578/2004 Z.z. o poskytovateľoch zdravotnej starostlivosti v znení neskorších predpisov**

4. **Nočný čas** je časový úsek dňa od 22:00 hod. do 06:00 hod. nasledujúceho dňa, ktorý je časovým úsekom pre zabezpečenie slušného občianskeho spolunažívania a dobrých susedských vzťahov.

5. **Verejnou produkciou hudby** je živá hudba alebo hudba reprodukovaná technickým zariadením určená najmä pre verejné kultúrne podujatia, tanečné zábavy, diskotéky a iné akcie spoločenskej zábavy.

6. **Prevádzkovateľ** prevádzky je podnikateľ (právnická osoba alebo fyzická osoba oprávnená na podnikanie), ktorý v prevádzkarni vykonáva podnikateľskú činnosť predajom tovaru alebo poskytovaním služieb.2

7. **Prevádzkou** je priestor, v ktorom sa uskutočňuje podnikateľská činnosť, na ktorý bolo príslušným stavebným úradom vydané právoplatné rozhodnutie o účele užívania na obchod a služby, príp. na predaj konkrétne určeného sortimentu tovaru alebo konkrétny druh služby podľa osobitného právneho predpisu.3

**Článok 3**

**Všeobecná prevádzková doba**

1.Všeobecným časom predaja v obchode a časom prevádzky služieb ( ďalej len „všeobecná prevádzková doba“) je v dňoch pondelok až nedeľa v čase od **06:00 hod do 22:00 hod.** pre všetky prevádzkarne, ktoré nemajú osobitne upravenú prevádzkovú dobu týmto VZN.

2. Všeobecná prevádzková doba je stanovená pre celé územie obce.

**Článok 4**

**Osobitné prípady času predaja v obchode a času prevádzky služieb**

**a) prevádzková doba zohľadňujúca prevádzkarne s časovo obmedzenou prevádzkovou dobou**

- ubytovacie zariadenia

- prevádzky poskytujúce reštauračné a pohostinské služby a zariadenia spoločného stravovania s neverejnou hudobnou produkciou pre uzavretú spoločnosť (svadba, rodinná alebo firemná akcia a pod.)

- s predajom tovaru účelovo určených najmä ako nočné maloobchodné predajne potravín a rozličného tovaru (večierky)

- prevádzkarne poskytujúce pohrebné služby

**b) prevádzková doba zohľadňujúca prevádzkarne s časovo obmedzenou prevádzkovou dobou:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2 § 2 ods.2 zák.č. 513/1991 Zb. Obchodný zákonník v znení neskorších predpisov**

**3 zák.č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov**

- prevádzky prevažne s predajom periodickej a neperiodickej tlače a tlačovín a predajne potravín:

 **Pondelok – Nedeľa : 05:00 – 22:00**

- prevádzky s pohostinskou činnosťou(cukráreň,kaviareň,bistro,reštaurácia,vináreň,piváreň,krčma a pod.)

 **Pondelok – Nedeľa: 06:00 – 23:00**

 pričom hudobná produkcia v týchto prevádzkach je povolená v čase :

 **Pondelok – Nedeľa : 09:00 – 22:00**

c) **jednorazové predĺženie prevádzkovej doby,** ktoré presahuje čas prevádzkovania určený týmto VZN je prípustné iba v prevádzkach s pohostinskou činnosťou, a to výhradne z dôvodu konania neverejnej - uzavretej spoločenskej akcie. Prevádzkovateľ je povinný písomne oznámiť jednorazové predĺženie prevádzkovej doby na Obecný úrad v Hrabovke s uvedením dôvodu, najneskôr 5 pracovných dní pred konaním akcie. V prípade, ak prevádzkovateľ prevádzkuje prevádzku mimo času prevádzkovania určeného týmto VZN bez včasného splnenia oznamovacej povinnosti alebo prevádzkuje prevádzku mimo času prevádzkovania z iného dôvodu ako dôvodu neverejnej - uzavretej spoločenskej akcie ako uviedol v oznámení , považuje sa takéto prevádzkovanie za nedovolené prevádzkovanie mimo času prevádzkovania určeného týmto VZN.

**Článok 5**

**Povinnosti prevádzkovateľa**

1. Prevádzka musí byť označená obchodným menom a sídlom resp. miestom podnikania prevádzkovateľa, na vhodnom a trvale viditeľnom mieste musí byť uvedené meno a priezvisko osoby zodpovednej za činnosť prevádzky a prevádzková doba.4

2. Prevádzkovateľ je povinný dodržiavať čas prevádzkovania určený týmto VZN a stanoviť prevádzkovú dobu v medziach určených časom prevádzkovania pre každú svoju prevádzku.

3. Prevádzkovú dobu je prevádzkovateľ povinný písomne oznámiť obci najneskôr 5 pracovných dní pred začatím činnosti alebo pri vykonaní zmeny doby prevádzky. Ohlásenie obsahuje tieto údaje: obchodné meno, sídlo/miesto podnikania, názov prevádzky, adresu prevádzky, účel využitia prevádzky a prevádzkovú dobu.

4. Prevádzkovateľ je povinný dodržiavať ustanovenia všeobecne záväzných právnych predpisov vrátane všeobecne záväzných nariadení Obce Hrabovka.

**Článok 6**

**Kontrolná činnosť**

1.Kontrolnú činnosť dodržiavania ustanovení tohto VZN na území obce vykonávajú poverení zamestnanci obce Hrabovka, kontrolór obce Hrabovka a poslanci Obecného zastupiteľstva obce Hrabovka v rozsahu svojich právomocí daných zák. č. 369/1990 Zb. o obecnom zriadení v znení neskorších predpisov.

\_\_\_\_\_\_\_\_\_\_\_\_\_\_\_\_\_\_\_

4 § 7ods.3 zák.č. 513/1991 Zb. Obchodný zákonník v znení neskorších predpisov

**Článok 7**

**Sankcie**

1. V prípade porušenia tohto VZN môže obec prevádzkovateľovi uložiť pokutu do výšky 6.638,-Eur.5

2. Za porušenie tohto VZN sa považuje najmä:

a) prevádzkovanie v inom čase ako v čase prevádzkovania povolenom v tomto VZN,

b) prítomnosť iných osôb ako zamestnancov prevádzkovateľa v prevádzke mimo času prevádzkovania povolenom v tomto VZN,

c) nepravdivé dôvody uvedené prevádzkovateľom v oznámení jednorazového predĺženia prevádzkovej doby.

**Článok 8**

**Prechodné ustanovenia**

1. Podnikatelia, ktorých prevádzková doba prevádzky je v rozpore s týmto VZN, sú povinní do 30 dní odo dňa nadobudnutia účinnosti tohto VZN upraviť si prevádzkovú dobu prevádzky a zosúladiť ju s časom prevádzkovania určeným týmto VZN.

2. Nadobudnutím účinnosti tohto VZN strácajú platnosť a účinnosť individuálne rozhodnutia obce o schválení, predĺžení alebo zmene prevádzkovej doby.

**Článok 9**

**Záverečné ustanovenie**

1.Toto VZN obce Hrabovka bolo schválené Obecným zastupiteľstvom v Hrabovke dňa 10.12.2020 uznesením č. 39/2020 a nadobúda účinnosť 1.1.2021.

Hrabovka dňa 10.12.2020

 ............................................................

 Eva Mráziková

 starostka obce

\_\_\_\_\_\_\_\_\_\_\_\_\_\_\_\_\_\_\_\_\_\_

5 § 27b ods.2 zák.č. 369/1990 Zb. o obecnom zriadení v znení neskorších predpisov